smcproject/ml-wiki-sentences huggingface dataset:
ലോകം യുദ്ധത്തിനുവേണ്ടി ആകെ ചെലവാക്കുന്നപണത്തിന്റെ പകുതിയും അമേരിക്കയാണ് ചെലവാക്കുന്നത് അമേരിക്കൻ വിപ്ലവത്തിനുശേഷം നിരവധി യുദ്ധങ്ങളിൽ അമേരിക്കൻ സേന പങ്കെടുത്തിട്ടുണ്ട് അവലംബം
അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററി ഇംഗ്ലീഷ് വിലാസം https://ml.wikipedia.org/wiki/American_Museum_of_Natural_History
അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററി ( AMNH എന്ന് ചുരുക്കത്തിൽ) ന്യൂയോർക്ക് നഗരത്തിൽ മാൻഹാട്ടന്റെ അപ്പർ വെസ്റ്റ് സൈഡിൽ സ്ഥിതിചെയ്യുന്ന ലോകത്തിലെ ഏറ്റവും വലിയ പ്രകൃതി ചരിത്ര മ്യൂസിയമാണ്.
സെൻട്രൽ പാർക്കിൽ നിന്നുള്ള തെരുവിന് മറുവശത്ത് തിയോഡോർ റൂസ്‌വെൽറ്റ് പാർക്കിൽ സ്ഥിതിചെയ്യുന്ന ഈ മ്യൂസിയ സമുച്ചയത്തിൽ 28 പരസ്പരബന്ധിതമായ കെട്ടിടങ്ങളും 45 സ്ഥിരം പൊതുപ്രദർശന ഹാളുകളും കൂടാതെ ഒരു പ്ലാനറ്റോറിയവും ഗ്രന്ഥശാലയും ഉൾപ്പെടുന്നു.
സസ്യങ്ങൾ, മൃഗങ്ങൾ, ഫോസിലുകൾ, ധാതുക്കൾ, പാറകൾ, ഉൽക്കാശിലകൾ, മനുഷ്യാവശിഷ്ടങ്ങൾ, മനുഷ്യ സാംസ്കാരികമായ കരകൌശല വസ്തുക്കൾ എന്നിവയുടെ ഏകദേശം 33 ദശലക്ഷത്തിലധികം മാതൃകകൾ അടങ്ങിയിരിക്കുന്ന മ്യൂസിയം ശേഖരത്തിന്റെ ഒരു ചെറിയ ഭാഗം മാത്രമേ ഏത് സമയത്തും പ്രദർശിപ്പിക്കാൻ സാധിക്കുകയുള്ളു, കൂടാതെ ഇതിന് 2 ദശലക്ഷത്തിലധികം ചതുരശ്രയടി വിസ്തീർണ്ണമുണ്ട് (190,000 ചതുരശ്ര കിലോമീറ്റർ).
225 അംഗങ്ങളുള്ള ഒരു മുഴുവൻ സമയ ശാസ്ത്ര ജീവനക്കാരുടെ സേവനം ഈ മ്യൂസിയത്തിലുണ്ട്, ഓരോ വർഷവും 120 പ്രത്യേക ഫീൽഡ് പര്യവേഷണങ്ങൾ ഇവിടെനിന്നു സ്പോൺസർ ചെയ്യുന്നതു കൂടാതെ പ്രതിവർഷം ശരാശരി അഞ്ച് ദശലക്ഷം പേർ ഇവിടെ സന്ദർശനവും നടത്തുന്നു.
നിലവിലെ കെട്ടിട സമുച്ചയം പണിതുയർത്തപ്പെടുന്നതിനുമുമ്പ് സെൻട്രൽ പാർക്കിലെ ആഴ്സണൽ കെട്ടിടത്തിലാണ് മ്യൂസിയം നിലനിന്നുരുന്നത്.
ജോൺ ഡേവിഡ് വോൾഫ്, വില്യം ടി. ബ്ലോഡ്ജെറ്റ്, റോബർട്ട് എൽ. സ്റ്റുവർട്ട്, ആൻഡ്രൂ എച്ച്. ഗ്രീൻ, റോബർട്ട് കോൾഗേറ്റ്, മോറിസ് കെ. ജെസപ്പ് , ബെഞ്ചമിൻ എച്ച്. ഫീൽഡ്, ഡി. ജാക്സൺ സ്റ്റീവാർഡ്, റിച്ചാർഡ് എം. ബ്ലാച്ച്ഫോർഡ്, ജെ പി മോർഗൻ, അഡ്രിയാൻ ഇസെലിൻ, മോസസ് എച്ച്. ഗ്രിന്നെൽ, ബെഞ്ചമിൻ ബി. ഷെർമാൻ , എ.ജി. ഫെൽപ്സ് ഡോഡ്ജ്, വില്ല്യം എ. ഹെയിൻസ്,  ചാൾസ് എ. ഡാന, ജോസഫ് എച്ച.
കോട്ടെ,  ഹെൻ‌റി ജി. സ്റ്റെബിൻസ്, ഹെൻ‌റി പാരിഷ്, ഹോവാർഡ് പോട്ടർ എന്നിവരോടൊപ്പം തിയോഡോർ റൂസ്വെൽറ്റിന്റെ പിതാവായിരുന്ന തിയോഡോർ റൂസ്വെൽറ്റ് സീനിയറും ഇതിന്റെ സ്ഥാപകരിലൊരാളായിരുന്നു.
മ്യൂസിയത്തിന്റെ സ്ഥാപനത്തോടെ പ്രകൃതിശാസ്ത്രജ്ഞനായ ഡോ. ആൽബർട്ട് എസ്. ബിക്മോറിന്റെ സ്വപ്നം സാക്ഷാത്കരിക്കപ്പെട്ടു.
സുവോളജിസ്റ്റ് ലൂയിസ് അഗാസിസിന്റെ ഒരുകാലത്തെ ശിഷ്യനായിരുന്ന ബിക്ക്മോർ ന്യൂയോർക്കിൽ ഒരു പ്രകൃതി ചരിത്ര മ്യൂസിയം സ്ഥാപിക്കുന്നതിനായി വർഷങ്ങളോളം അശ്രാന്തമായി പ്രവർത്തിച്ചിരുന്നു.
ശക്തരായ സ്പോൺസർമാരുടെ പിന്തുണയോടെയുള്ള അദ്ദേഹത്തിന്റെ നിർദ്ദേശം, ന്യൂയോർക്ക് ഗവർണർ ജോൺ തോംസൺ ഹോഫ്മാന്റെ പിന്തുണ നേടിയെടുക്കുകയും 1869 ഏപ്രിൽ 6 ന് അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററി ഔദ്യോഗികമായി സൃഷ്ടിക്കുന്ന ബില്ലിൽ ഒപ്പുവക്കുന്നതില് കലാശിക്കുകയും ചെയ്തു.
1874-ൽ മ്യൂസിയത്തിന്റെ ആദ്യ കെട്ടിടത്തിന്റെ മൂലക്കല്ല് സ്ഥാപിക്കപ്പെടുകയും ഈ കെട്ടിടം ഇപ്പോൾ മാൻഹട്ടൻ സ്ക്വയറിന്റെ ഭൂരിഭാഗവും ഉൾക്കൊള്ളുന്ന സമുച്ചയത്തിലെ നിരവധി കെട്ടിടങ്ങളാൽ കാഴ്ചയിൽ നിന്ന് മറക്കപ്പെടുകയും ചെയ്തിരിക്കുന്നു.1877 ൽ തുറന്ന യഥാർത്ഥ വിക്ടോറിയൻ ഗോതിക് ശൈലിയിലുള്ള കെട്ടിടം രൂപകൽപ്പന ചെയ്ത കാൽവർട്ട് വോക്സും ജെ. വ്രേ മോൾഡും ഇതിനകം സെൻട്രൽ പാർക്കിന്റെ വാസ്തുവിദ്യയുമായി അടുത്തറിയപ്പെടുന്നവരാണ്.
അവലംബം ↑ ↑ ↑ ↑ Reynolds, Jaclyn (September 13, 2016).
COSI Forges Unprecedented Partnership with American Museum of Natural History .
Center of Science Industry.
cosi.org.
അമേരിക്കൻ വൈറ്റ് ഐബിസ് ഇംഗ്ലീഷ് വിലാസം https://ml.wikipedia.org/wiki/American_white_ibis
അമേരിക്കൻ വൈറ്റ് ഐബിസ് ( Eudocimus albus ) ത്രെസ്കിഓർണിത്തിഡേ കുടുംബത്തിലെ ഐബിസ് സ്പീഷീസിൽപ്പെട്ട ഒരു ജലപ്പക്ഷിയാണ്.
വെസ്റ്റ് വിർജിൻ ദ്വീപിൽ നിന്നും അമേരിക്കൻ തീരത്ത് ഗൾഫ് കോസ്റ്റ് വഴി, തീരപ്രദേശങ്ങളിലുള്ള  പുതിയ ലോക ഉഷ്ണമേഖലാപ്രദേശങ്ങളിലാണ് ഇവ കാണപ്പെടുന്നത്.
ഈ പ്രത്യേക ഇബിസ്  വെളുത്ത തൂവലുകൾ ഉള്ള ഒരു ഇടത്തരം പക്ഷിയാണ്.
തെളിഞ്ഞ ചുവപ്പ്-ഓറഞ്ച് നിറത്തിലുള്ള താഴോട്ടു വളഞ്ഞ ചുണ്ടുകൾ, നീണ്ട കാലുകൾ, പറക്കുമ്പോൾ മാത്രം പ്രകടമാകുന്ന കറുത്ത ചിറകിന്റെ അരികുകൾ എന്നിവ ഇവയുടെ പ്രത്യേകതകളാണ്.
ബ്രീഡിംഗ് റേഞ്ച് ഗൾഫ്, അറ്റ്ലാന്റിക് തീരം, മെക്സിക്കോ , മധ്യ അമേരിക്ക എന്നിവിടങ്ങളിൽ കാണപ്പെടുന്നു.
ബ്രീഡിംഗ് കാലയളവിന് പുറത്ത്, വടക്കേ അമേരിക്കയിലെ ഉൾനാടൻ ദ്വീപുകളിലും കരീബിയൻ ദ്വീപുകളിലുടനീളവും വ്യാപിച്ചു കിടക്കുന്നു.
കൊളംബിയയിലേയും വെനിസ്വേലയിലേയും വടക്കുപടിഞ്ഞാറും തെക്കൻ അമേരിക്കൻ തീരപ്രദേശങ്ങളിലും ഇത് കണ്ടെത്തിയിട്ടുണ്ട്.
സെൻട്രൽ വെനിസ്വേലയിൽ ജനസംഖ്യ കൂടുന്നത് സ്കാർലെറ്റ് ഐബിസിന്റെ സങ്കരയിനങ്ങൾ കൂടിചേർന്നാണ്.
രണ്ട് വംശജരെയും ഒരൊറ്റ സ്പീഷീസ് ആയിട്ടാണ് തരംതിരിച്ചിരിക്കുന്നത്.
അമേരിക്കയിലെ വെളുത്ത ഐബിസ് 1758- ലെ സിസ്റ്റമ നാച്യുറയിലെ 10-ാം പതിപ്പിൽ കാൾ ലിനേയസ് വിവരിക്കുന്ന അനേകം പക്ഷികളിലൊന്നാണിത്.
അവിടെ സ്കോലോപാക്സ് ആൽബസ് എന്ന് ദ്വിനാമം നൽകിയിരുന്നു.
സ്പീഷിസ് നാമം ആൽബസ് ലാറ്റിനിൽ "വെളുത്ത" എന്നാണ് സൂചിപ്പിക്കുന്നത്.
സ്പാനിഷ് കർല്യു, വൈറ്റ് കർല്യു എന്നിങ്ങനെയുള്ള ഇതര പൊതുനാമങ്ങളും ഉപയോഗിച്ചുവരുന്നു.
ഇംഗ്ലീഷ് പ്രകൃതിശാസ്ത്രജ്ഞനായ മാർക്ക് കേറ്റ്സ്ബൈ മിസ്റ്റുക്ക് പ്രായപൂർത്തിയാകാത്ത പക്ഷികളെ ഒരു പ്രത്യേക സ്പീഷീസിലേക്ക് മാറ്റുകയും അവയെ ബ്രൗൺ കർല്യു  എന്നു വിളിക്കുകയും ചെയ്തു.
1832-ൽ ജൊകോൺ ഗോർഗ് വാഗ്ലർ ഈ സ്പീഷീസിന് ഇന്നത്തെ ദ്വി നാമം നൽകി.
യുഡോക്കിമസ് എന്ന പുതിയ ജീനസ് സ്ഥാപിച്ചപ്പോൾ മറ്റൊരു സ്പീഷീസ് സ്കാർലെറ്റ് ഐബിസ്  (E. ruber) മാത്രമായിരുന്നു.
ഇരുവരും ഉപജാതികളോ അടുത്തുള്ള സ്പീഷീസുകളായോ ആയി പരിഗണിക്കണമോ എന്ന കാര്യത്തിൽ ദീർഘകാല ചർച്ച നടന്നിട്ടുണ്ട്.
അമേരിക്കൻ ഓർണിത്തോളജിസ്റ്റ് യൂണിയൻ ഈ രണ്ടു സ്പീഷീസുകളെ പാരാപാട്രിക് ആയി കണക്കാക്കുന്നു.
വെളുത്ത നിറമുള്ള തൂവലുകളും, പിങ്ക് ഫേഷ്യൽ ചർമ്മങ്ങളും  മുതിർന്ന അമേരിക്കൻ വൈറ്റ് ഐബിസിനെ മറ്റുള്ളവയിൽ നിന്നും വ്യത്യസ്തമാക്കുന്നു.
മുതിർന്നവർക്ക് ചിറകിനറ്റം കറുത്ത നിറം കാണപ്പെടുന്നു.
അത് സാധാരണയായി പറക്കുമ്പോൾ മാത്രമേ കാണാനാകൂ.
നോൺ-ബ്രീഡിംഗ് അവസ്ഥയിൽ നീണ്ട താഴ്ന്ന ചുണ്ടുകളും ചുവന്ന ഓറഞ്ച് നിറമുള്ള നീണ്ട കാലുകളും  കാണപ്പെടുന്നു.
ബ്രീഡിംഗ് സീസണിൽ ആദ്യ പത്ത് ദിവസങ്ങളിൽ, ചർമ്മത്തിന് ഇരുണ്ട് കടുത്ത പിങ്ക് നിറമാകുകയും പർപ്പിളും ചുവപ്പും ഇടകലർന്ന നിറം കാലുകൾക്കും കാണപ്പെടുന്നു.
പിന്നീട് ഇത് മങ്ങി ഇളം പിങ്ക് നിറമാകുകയും ചുണ്ടിന്റെ അറ്റം കറുത്തനിറമാകുകയും ചെയ്യുന്നു.
ആൺ-പെൺ പക്ഷികൾക്ക് സമാനമായ തൂവലുകൾ ഉള്ളതുകൊണ്ട്, ഒരു മുതിർന്ന അമേരിക്കൻ വെളുത്ത ഐബീസിനെ ലിംഗ വ്യത്യാസത്തിൽ നിന്ന് വേർതിരിക്കുന്നത് ബുദ്ധിമുട്ടാണ്.
എന്നിരുന്നാലും, ആൺ-പെൺ രൂപവ്യത്യാസം കാണിക്കുന്നില്ലയെങ്കിലും ആൺ പക്ഷികൾ പെൺപക്ഷികളേക്കാൾ വലിപ്പവും ഭാരവും ചുണ്ടുകൾക്ക് വീതിയും കാണപ്പെടുന്നു.
തെക്കേ ഫ്ലോറിഡയിലെ അമേരിക്കൻ വൈറ്റ് ഐബിസിന്റെ പഠനമനുസരിച്ച്,ആൺ പക്ഷികളുടെ ശരാശരി ഭാരം 872.9 മുതൽ 1,261 ഗ്രാം വരെയും (1.924 മുതൽ 2.780 പൗണ്ട് വരെ), പെൺപക്ഷികളുടെ കാര്യത്തിൽ 592.7 മുതൽ 861.3 ഗ്രാം വരെയും (1.307 മുതൽ 1.899 പൗണ്ട്വരെ), 1,036.4 ഗ്രാം (2.285 എൽബി) ആൺ പക്ഷികൾക്കും 764.5 ഗ്രാം (1.685 എൽബി) പെൺപക്ഷികൾക്കും ശരാശരിഭാരം കാണപ്പെടുന്നു.
മുതിർന്ന പെൺ പക്ഷികളുടേയും നീളം 53 മുതൽ 70 സെന്റീമീറ്റർ വരെയും (21 മുതൽ 28 വരെ) 90 മുതൽ 105 സെന്റിമീറ്റർ വരെയും (35 മുതൽ 41 വരെ) ചിറകുവിസ്താരം വ്യത്യാസപ്പെട്ടിരിക്കുന്നു.
അവലംബം ബാഹ്യ ലിങ്കുകൾ Eudocimus albus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Eudocimus albus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
American white ibises on Arkive Archived 2012-01-17 at the Wayback Machine .
Shows videos made by the BBC natural history unit.
American white ibis videos, photos, and sounds at the Internet Bird Collection White ibis photo gallery at VIREO (Drexel University)
അമേരിക്കൻ സമോവ ദേശീയോദ്യാനം
അമേരിക്കൻ ഐക്യനാടുകളുടെ പ്രദേശമായ അമേരിക്കൻ  സമോവ യിൽ സ്ഥിതിചെയ്യുന്ന ഒരു ദേശീയോദ്യാനമാണ് അമേരിക്കൻ സമോവ ദേശീയോദ്യാനം (ഇംഗ്ലീഷ്: National Park of American Samoa ).
ടൂടൂഈല , ഒഫു , തൌ എന്നീ മൂന്നു ദ്വീപുകളിലായാണ് ഇത് സ്ഥിതിചെയ്യുന്നത്.
പവിഴപുറ്റുകൾ , ഉഷ്ണമേഖലാ മഴക്കാടുകൾ , കടൽത്തീരങ്ങൾ എന്നിവ ഈ ദേശീയോദ്യാനത്തിന്റെ ഭാഗമാണ്.
ദേശീയോദ്യാനത്തിന്റെ മൊത്തം വിസ്തൃതിയായ 13,500 acres (5,500 ha) -ഇൽ, 9,000 acres (3,600 ha) കരയും 4,500 acres (1,800 ha) സമുദ്രവും പവിഴപുറ്റുകളുമാണ് .
അമേരിക്കൻ നാഷണൽ പാർക് സർവീസിന്റെ പരിധിയില്പെടുന്ന ഭൂമധ്യരേഖയ്ക്ക് തെക്കുള്ള ഒരേയൊരു ദേശീയോദ്യാനം ഇതാണ്.
ചിത്രശാല ഒഫു കടൽത്തീരം പോള ദ്വീപുകൾ ഒഫു ദ്വീപ് റ്റൌ മുനമ്പ് അവലംബം ↑ ↑ ↑
അഗ്രോസ്റ്റോളജി ഇംഗ്ലീഷ് വിലാസം https://ml.wikipedia.org/wiki/Agrostology
സസ്യശാസ്ത്രത്തിൽ പുൽച്ചെടികളെപ്പറ്റി പ്രതിപാദിക്കുന്ന പഠനശാഖയാണ് അഗ്രോസ്റ്റോളജി .
അഞ്ഞൂറിലധികം ജീനസ്സുകളും അയ്യായിരത്തിലധികം സ്പീഷീസുമുള്ള പുൽച്ചെടികൾ ഏകബീജപത്രികകളിലെ പോയേസീ (Poaceae) കുടുംബത്തിൽപ്പെടുന്നു.
പുൽച്ചെടികളുടെ ഘടന, വിതരണം, ഉപയോഗം എന്നിവയെക്കുറിച്ചുള്ള പഠനമാണ് അഗ്രോസ്റ്റോളജി.
പുറംകണ്ണികൾ Biology 434 - Agrostology Archived 2010-06-09 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രോസ്റ്റോളജി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്ലൂട്ടിനേഷൻ (ഭാഷാശാസ്ത്രം) ഇംഗ്ലീഷ് വിലാസം https://ml.wikipedia.org/wiki/Agglutinative_language
ഒരു പദത്തോടോ, ധാതുവിനോടോ ഉപസർഗങ്ങൾ ചേർത്ത് വ്യാകരണപരമായ സവിശേഷതകൾ ഉണ്ടാക്കുന്ന ഭാഷാശാസ്ത്ര പ്രക്രിയയ്ക്ക് അഗ്ലൂട്ടിനേഷൻ (ഭാഷാശാസ്ത്രം) എന്നു പറയുന്നു.
അഗ്ളൂട്ടിനേഷൻ ലത്തീൻ ഭാഷയിലുള്ള ഗ്ളൂട്ടിനേർ (glutinare) എന്ന പദത്തിൽനിന്നും രൂപം കൊണ്ടതും പശകൊണ്ട് ഒട്ടിക്കുക എന്നർഥം വരുന്നതും ആയ ഒരു സംജ്ഞ ആണ്.
പ്രകൃതിയും പ്രത്യയങ്ങളും ഹാനികൂടാതെ ചേർന്നിരിക്കുന്നതുകൊണ്ട് അവയെ വേർപെടുത്തിക്കാണാനും പ്രയാസമില്ല.
ഈ സംശ്ളേഷണം ഒരു സവിശേഷതയായിട്ടുള്ള ഭാഷാഗോത്രങ്ങളാണ് ഫിന്നോ ഉഗ്രിക്, തുർക്കി , ബാന്തു, ദ്രാവിഡം തുടങ്ങിയവ.
ഇത്തരം ഭാഷകൾ സംശ്ളിഷ്ടകക്ഷ്യയിൽപെടുന്നതായി ഡോ. കെ. ഗോദവർമ കേരളഭാഷാവിജ്ഞാനീയത്തിൽ വിവരിച്ചിട്ടുണ്ട്.
ഒന്നിനുമേലൊന്നായി ദ്യോതകശബ്ദങ്ങളെ പ്രകൃതിയോടു സംശ്ളേഷിച്ചു വാക്കുകൾ പ്രയോഗിക്കുന്ന ഈ രീതി വിശദമാക്കാൻ മലയാളത്തിലെ മരങ്ങളിലെ എന്ന പദം എടുക്കാം.
ഇതിൽ മരം എന്ന പ്രകൃതിയിൽ കൾ, ഇൽ, ഏ - എന്നീ പ്രത്യയങ്ങൾ ചേർത്ത് ഒരു പദമാക്കിയിരിക്കുന്നെങ്കിലും ആ പ്രത്യയങ്ങളുടെ തനിമ നശിക്കാതെ നിൽക്കുന്ന ഓരോ പ്രത്യയവും വ്യാകരണപരമായ ഓരോ പങ്കുവഹിക്കുന്നു.
ഗുരുഭ്യഃ (ഗുരുക്കന്മാരിൽനിന്നും) എന്ന സംസ്കൃതപദത്തിലെ ഭ്യസ് എന്ന പ്രത്യയം നാലുദ്യോതകശബ്ദങ്ങളുടെ (കൾ, മാർ, ഇൽ, നിന്നും) കൃത്യം നിർവഹിക്കുന്നു.
ഇതിൽ അഗ്ളൂട്ടിനേഷനല്ല, ഇൻഫ്ളെക്ഷനാണ് പ്രക്രിയ.
മറ്റൊരുദാഹരണമായി തുർക്കി ഭാഷയിലെ എലിംദേകെ (എന്റെ കൈയിലുണ്ട്) എന്ന ലഘുവാക്യമെടുക്കാം.
എൽ (കൈയ്), എലിം (എൽ + ഇം = എന്റെ കൈയ്), എലിംദെ (എൽ + ഇം + ദെ = എന്റെ കൈയിൽ), കെ (ഉണ്ട്) എന്നീ ശബ്ദങ്ങൾ പ്രത്യേകം പ്രകടമാകുന്നതരത്തിൽ, അതായത് അംഗഭംഗം കൂടാതെ, സംയോജിച്ചിരിക്കുന്നു.
ഇപ്രകാരമുള്ള സംയോജനപ്രക്രിയയ്ക്ക് അഗ്ളൂട്ടിനേഷൻ എന്ന് ഇംഗ്ളീഷിലും സംശ്ളേഷണം എന്നു മലയാളത്തിലും പറഞ്ഞുവരുന്നു.
പുറംകണ്ണികൾ agglutination What does agglutination mean?
Facts about agglutination: language classification കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്ലൂട്ടിനേഷൻ (ഭാഷാശാസ്ത്രം) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്ലൂട്ടിനേഷൻ ഇംഗ്ലീഷ് വിലാസം https://ml.wikipedia.org/wiki/Agglutination
പ്രതിപ്രവർത്തനശേഷിയുള്ള ഒരു വസ്തു ചില പ്രത്യേക നിലംബനങ്ങളു(Suspensions)മായി ചേരുമ്പോൾ അതിന്റെ ചില അംശങ്ങൾ ഒന്നിച്ചുചേർന്നു കട്ടപിടിക്കുന്ന പ്രക്രിയയ്ക്ക് അഗ്ലൂട്ടിനേഷൻ എന്നു പറയുന്നു.
പെട്ടെന്ന് പ്രവർത്തനം നടക്കുന്നതുകൊണ്ട് രോഗം കണ്ടുപിടിക്കുന്നതിനും മറ്റും ഈ പ്രക്രിയ ഉപയോഗിച്ചുവരുന്നു.
പലവിധത്തിൽ ഈ പ്രവർത്തനം ഉണ്ടാകാം.
ആന്റിജനെന്ന് (Antigen) പറയപ്പെടുന്ന പ്രോട്ടീനുകൾ (ഇവ ശോണാണുക്കൾ ‍, കോശങ്ങൾ , ബാക്റ്റീരിയ എന്നിവയിൽ കാണാം) അവയുടെ പ്രത്യേക പ്രതി വസ്തുക്കളായ ആന്റിബോഡികളുമായി ചേരുമ്പോൾ കട്ടപിടിക്കുന്നു.
കോശ-ആന്റിജനോ പ്രത്യേക ആന്റിബോഡിയോ സീറത്തിലുണ്ടോ എന്ന് ഈ വിധം മനസ്സിലാക്കാവുന്നതാണ്.
ധമനിവഴി രക്തം കുത്തിവയ്ക്കുമ്പോൾ മാരകമായ ഫലങ്ങൾ ആദ്യകാലങ്ങളിൽ ധാരാളമായി ഉണ്ടായിക്കൊണ്ടിരുന്നു.
വ്യത്യസ്തവ്യക്തികളുടെ രക്തങ്ങൾ തമ്മിൽ സംയോജ്യതയില്ലാത്തതാണിതിനു കാരണം.
സീറത്തിലെ പ്രത്യേക അംശമായ അഗ്ലൂട്ടിനിൻ ശോണാണുക്കളിലെ അഗ്ലൂട്ടിനോജൻ എന്ന പ്രോട്ടീനുമായി പ്രതിപ്രവർത്തനമുണ്ടാകുമ്പോഴാണ് അഗ്ലൂട്ടിനേഷൻ സംഭവിക്കുന്നത്.
അഗ്ളൂട്ടിനേഷൻ തത്ത്വം ഉപയോഗിച്ച് രക്തഗ്രൂപ്പുകളും അവയുടെ സംയോജ്യത (അഗ്ലൂട്ടിനേഷൻ ഇല്ലാത്ത അവസ്ഥ)യും കണ്ടുപിടിക്കാം.
രോഗവാഹികളെന്ന് സംശയിക്കപ്പെടുന്നവരിൽ റ്റൈഫോയ്ഡ് ആന്റിബോഡികൾ ഉണ്ടോ എന്നും ഈ മാർഗ്ഗമുപയോഗിച്ച് പരിശോധിക്കാവുന്നതാണ്.
അഗ്ലൂട്ടിനേഷൻ നടക്കുമ്പോഴത്തെ സീറത്തിന്റെ സാന്ദ്രത നോക്കി ആന്റിബോഡിയുടെ അളവു കണക്കാക്കാനും കഴിയും.
ഗർഭപരിശോധനയ്ക്കായി മൂത്രത്തിൽ ഹോർമോണിന്റെ സാന്നിധ്യം കണ്ടുപിടിക്കാൻ അഗ്ളൂട്ടിനേഷൻ തത്ത്വം ഉപയോഗിച്ചുവരുന്നു.
പരീക്ഷണത്തിനായുള്ള ദ്രവം ഒരു പ്രതിപ്രവർത്തക-ആന്റിബോഡിയോടു ചേർക്കുമ്പോൾ അതിൽ ആന്റിജനുണ്ടെങ്കിൽ, അഗ്ളൂട്ടിനേഷൻ ഉണ്ടാകുന്നു.
വൈറസ് ഹീമാഗ്ലൂട്ടിനേഷൻ നിരോധ പരീക്ഷണം വഴി വൈറസുകളെ കണ്ടുപിടിക്കുവാൻ സാധിക്കും.
ചില വൈറസുകൾ ശോണാണുക്കളോടു ചേർന്നോ അവയുടെ പ്രത്യേക ആന്റിബോഡികളോടു ചേർന്നോ അഗ്ലൂട്ടിനേഷൻ ഉണ്ടാക്കുന്നു.
എന്നാൽ ഇവ മൂന്നും ഒരുമിച്ചുണ്ടായിരുന്നാൽ, വൈറസ് ആന്റിജൻ അതിന്റെ ആന്റിബോഡിയോടു ചേർന്നുമാത്രമേ അഗ്ലൂട്ടിനേഷൻ ഉണ്ടാക്കുകയുള്ളു.
ശോണാണുക്കൾ സ്വതന്ത്രമായി അവശേഷിക്കുന്നു.
ഈ തത്ത്വമാണ് പരീക്ഷണത്തിൽ പ്രയോജനപ്പെടുന്നത്.
പുറംകണ്ണികൾ agglutination Latex agglutination test Medical Tests | Heterophil Agglutination Test Archived 2010-06-25 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്ലൂട്ടിനേഷൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്രോബാക്ടീരിയം ഇംഗ്ലീഷ് വിലാസം https://ml.wikipedia.org/wiki/Agrobacterium
ബാക്ടീരിയാവിഭാഗത്തിലെ യൂബാക്ടീരിയേൽസ് ഗോത്രത്തിൽപ്പെടുന്ന റൈസോബിയേസി (Rhizobiaceae) കുടുംബത്തിലെ ഒരു ജീനസ് ആണ് അഗ്രോബാക്റ്റീരിയം .
ഏകകോശജീവാണുവായ (Unicellular Bacterium) ഇതിന് ഹരിതകം (Chlorophyll) ഇല്ല.
സസ്യങ്ങളിൽ ഗാൾ (Gall) ഉണ്ടാക്കുന്നതിന്റെയും വേരുകളിൽ കാണുന്ന അതിവൃദ്ധിയുടെയും ഹേതു വളരെ ചെറിയ ഈ ജീവാണുവാണ്.
ഇവ ഉപാപചയ (metabolism) സമയത്ത് അമ്ലമോ വാതകമോ ഉത്പാദിപ്പിക്കുന്നില്ല.
ഗ്രാം നെഗറ്റീവ് (Gram negative) ആണ്.
അഗ്രോബാക്ടീരീയം ടൂമിഫേസിയൻസ് ( Agrobacterium tumefaciens ) എന്നയിനമാണ് സസ്യങ്ങളിൽ കണ്ടുവരുന്ന ക്രൌൺ ഗാൾ (crown gall) രോഗത്തിന് നിദാനം.
ഇക്കാരണത്താൽ അഗ്രോബാക്ടീരിയം ക്രൗൺ ഗാൾ ബാക്ടീരിയം എന്നും അറിയപ്പെടുന്നു.
ജനിറ്റിക് എൻജിനീയറിങ് സാങ്കേതികവിദ്യയുടെ വികാസത്തിൽ അഗ്രോബാക്റ്റീരിയത്തിലെ പ്ലാസ്മിഡ് കാര്യമായ സംഭാവന നല്കിയിട്ടുണ്ട്.
പൊതുവേ പറഞ്ഞാൽ ബാക്ടീരിയത്തിലെ ജനിതക വസ്തുവിന്റെ ഭൂരിഭാഗവും ഒരു വൃത്താകാരമായ ഡിഎൻഎ തന്മാത്രയിൽ സ്ഥിതി ചെയ്യുന്നു.
ഇതിനു പുറമേ, മോതിരാകൃതിയിലുള്ള ചെറിയ ഡിഎൻഎയും ബാക്റ്റീരിയത്തിൽ കാണാം.
ഇവയാണ് പ്ളാസ്മിഡുകൾ.
അവ ജീൻവാഹകരായി പ്രവർത്തിച്ച് ജീൻ മാറ്റ പ്രക്രിയ സാധ്യമാക്കുന്നു.
ആദ്യകാലത്ത് അഗ്രോബാക്ടീരിയത്തിലെ പ്ളാസ്മിഡുകൾ പ്രവർത്തനക്ഷമമായിരുന്നില്ല.
വിശേഷസ്വഭാവമുള്ള ജീനുകളുടെ മാറ്റത്തിന് പ്ലാസ്മിഡുകൾ സഹായിക്കുമെങ്കിലും അവ ക്രൗൺഗാൾ രോഗത്തിന്റെ ജീനുകളും ആതിഥേയകോശത്തിൽ കാണിക്കുമായിരുന്നു.
പക്ഷേ, എൻസൈം ഉപയോഗിച്ച് രോഗകാരണമായ ജീനുകളെ മാറ്റി.
അങ്ങനെ നിരായുധീകരിച്ച (disarmed) പ്ലാസ്മിഡിനോട് കാമ്യമായ ജീനുകൾ കൂട്ടിച്ചേർക്കാനും വിശേഷസ്വഭാവമുള്ള വിളകൾ സൃഷ്ടിക്കാനും കഴിഞ്ഞു.
അവലംബം ↑ The Rhizobiaceae ↑ Archived 2013-11-16 at the Wayback Machine .
↑ The Genome of Agrobacterium tumefaciens പുറംകണ്ണികൾ Agrobacterium is a definable genus of the family Rhizobiaceae Archived 2009-02-11 at the Wayback Machine .
A public web resource for the Agrobacterium research community The Natural Pathogenesis of Agrobacterium Archived 2010-06-09 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രോബാക്ടീരിയം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്ലൂട്ടിനിൻ ഇംഗ്ലീഷ് വിലാസം https://ml.wikipedia.org/wiki/Agglutinin
ബാക്റ്റീരിയ പോലെയുള്ള കണപ്രായങ്ങളായ വസ്തുക്കളെയും രക്തത്തിലെ ശോണാണുക്കൾ തുടങ്ങിയ അന്യപ്രോട്ടീനുകളെയും കട്ടപിടിപ്പിച്ച് അലേയമാക്കി നിർവീര്യമാക്കുന്ന ഒരു ഇനം രാസവസ്തു ആണ് അഗ്ലൂട്ടിനിൻ .
അമ്ലങ്ങൾക്കും സസ്യരസങ്ങൾക്കും ഈ കഴിവുണ്ടെങ്കിലും അവയെ അഗ്ലൂട്ടിനിൻ വിഭാഗത്തിൽപ്പെടുത്തി പറയാറില്ല.
അഗ്ലൂട്ടിനിൻ - ഇനത്തിൽ പെടുത്തിയിട്ടുള്ള പദാർഥങ്ങൾ രാസപരമായി നോക്കിയാൽ ഗാമാഗ്ളോബുലിൻ വർഗത്തിലുള്ള പ്രോട്ടീനുകളാണ് .
ബാക്റ്റീരിയയോ അന്യപ്രോട്ടീൻ വസ്തുക്കളോ ശരീരത്തിനകത്തു പ്രവേശിക്കുന്നതായാൽ അവയെ ഉടനടി നശിപ്പിക്കുകയോ നിർവീര്യമാക്കുകയോ ചെയ്യുന്നതിന് ശരീരം തന്നെ ചില സവിശേഷ പ്രതിവസ്തുക്കളെ അപ്പപ്പോൾ ഉത്പാദിപ്പിക്കാറുണ്ട്.
അങ്ങനെ നാലുതരം പ്രതിവസ്തുക്കളുള്ളതിൽ ഒരുതരത്തിൽ പെട്ടവയാണ് അഗ്ളൂട്ടിനിനുകൾ.
ഏത് അഗ്ളൂട്ടിനിൻ ആണ് രക്തത്തിലുള്ളതെന്ന് സീറംകൊണ്ടുള്ള പരീക്ഷണങ്ങൾവഴി കണ്ടുപിടിക്കുന്നത് രോഗനിർണയത്തിനു പലപ്പോഴും സഹായകമായിരിക്കും.
അഗ്ളൂട്ടിനിൻ - പഠനം രക്തസംക്രമണ (Blood transfusion) പ്രക്രിയയെ വളരെ ഫലപ്രദമാംവണ്ണം സഹായിക്കുന്നുണ്ട്.
പുറംകണ്ണികൾ agglutinin Cold Agglutinin Disease കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്ലൂട്ടിനിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്ലൈക്കോൺ ഇംഗ്ലീഷ് വിലാസം https://ml.wikipedia.org/wiki/Aglycone
ഹൈഡ്രജൻ ആറ്റം ഗ്ലൈക്കോസൈഡിൽ നിന്ന് ഒരു ഗ്ലൈക്കോസിൽ ഗ്രൂപ്പിനെ മാറ്റുമ്പോൾ കിട്ടുന്ന സംയുക്തമാണ് അഗ്ലൈക്കോൺ.
ഉദാഹരണത്തിന് കാർഡിയാക് ഗ്ലൈക്കോസൈഡിന്റെ അഗ്ലൈക്കോൺ സ്റ്റീറോയ്ഡ് ഗ്രൂപ്പാണ്.
ഫൈറ്റോകെമിക്കലിന്റെ ക്ളാസ്സുകളിൽ അഗ്ലൈക്കോണും ഗ്ലൈക്കോസൈഡും ചേർന്ന് പോളിഫിനോൾസ് ഉണ്ടാകുന്നു.
അവലംബം External links Glycoside aglycones എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) IUPAC Compendium of Chemical Terminology 2nd Edition (1997) 1995, 67, 1312
അഗ്ലോനിമ ഇംഗ്ലീഷ് വിലാസം https://ml.wikipedia.org/wiki/Aglaonema
അരേസി സസ്യകുടുംബത്തിലെ ഇലച്ചെടികൾ എന്ന വിഭാഗത്തിൽ ഉൾപ്പെടുന്ന സസ്യസമൂഹമാണ് അഗ്ലോനിമ (ആംഗലേയം : Aglaonema ).
ഏഷ്യയുടെ തെക്കുപടിഞ്ഞാറൻ പ്രദേശങ്ങൾ ജന്മദേശമായ ഇത് ഒരു അലങ്കാരച്ചെടിയായി വളർത്തുന്നു.
ഏകദേശം ഒരു മീറ്റർ വരെ പൊക്കത്തിൽ വളരുന്ന അലങ്കാരസസ്യമാണിത്.
മണ്ണി നേരിയ നനവുള്ള പ്രദേശങ്ങളിൽ വളരാൻ ഇഷ്ടപ്പെടുന്ന ഈ സസ്യം നേരിട്ടുള്ള സൂര്യപ്രകാശം ലഭിക്കുന്ന സ്ഥലങ്ങളിലും ഭാഗീകമായി തണൽ ലഭിക്കുന്ന സ്ഥലങ്ങളിലും വളർത്താവുന്നതാണ്.
ചുവട്ടിൽ നിന്നും ഉണ്ടാകുന്ന തൈകൾ, തണ്ടുകൾ എന്നിവയാണ് നടീൽവസ്തുക്കൾ.
മണ്ണ്, മണൽ, ഇലപ്പൊടി എന്നിവ നിറച്ച് പോട്ടിങ് മിശ്രിതത്തിലാണ് ഇത് നടുന്നത്.
ജൈവവളങ്ങളായ ചാണകപ്പൊടി, പച്ചിലവളം, പച്ചക്കറിവളം, എല്ലുപൊടി ഇലപ്പൊടി എന്നിവ വളമായി നൽകാവുന്നതാണ്.
രാസവളങ്ങളാണ് നൽകുന്നതെങ്കിൽ 17:17:17 എന്ന മിശ്രിതം വെള്ളത്തിൽ കലക്കി ഇലകളിലും തണ്ടുകളിലും വീഴ്ത്താതെ തടത്തിൽ ഒഴിച്ചു നൽകാവുന്നതാണ്.
പുറത്തേക്കുള്ള കണ്ണികൾ Keboen Danisha Aroid Website: Aglaonema Care of aglaonemas, from the University of Illinois Extension Archived 2012-09-24 at the Wayback Machine .
അഗ്വാർ ഖ്വാജ ബജ്യു
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് അഗ്വാർ ഖ്വാജ ബജ്യു.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് അഗ്വാർ ഖ്വാജ ബജ്യു സ്ഥിതിചെയ്യുന്നത്.
അഗ്വാർ ഖ്വാജ ബജ്യു വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് അഗ്വാർ ഖ്വാജ ബജ്യു ൽ 889 വീടുകൾ ഉണ്ട്.
ആകെ ജനസംഖ്യ 4667 ആണ്.
ഇതിൽ 2484 പുരുഷന്മാരും 2183 സ്ത്രീകളും ഉൾപ്പെടുന്നു.
അഗ്വാർ ഖ്വാജ ബജ്യുവിലെ സാക്ഷരതാ നിരക്ക് 60.7 ശതമാനമാണ്.
അഗ്വാർ ഖ്വാജ ബജ്യുവിലെ 6 വയസ്സിനു താഴെയുള്ള കുട്ടികളുടെ എണ്ണം 604 ആണ്.
ഇത് അഗ്വാർ ഖ്വാജ ബജ്യുവിലെ ലെ ആകെ ജനസംഖ്യയുടെ 12.94 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1671 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 1371 പുരുഷന്മാരും 300 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 88.57 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
അഗ്വാർ ഖ്വാജ ബജ്യു ലെ 2541  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 889 - - ജനസംഖ്യ 4667 2484 2183 കുട്ടികൾ (0-6) 604 339 265 പട്ടികജാതി 2541 1332 1209 സാക്ഷരത 60.7 % 57.39 % 42.61 % ആകെ ജോലിക്കാർ 1671 1371 300https://meta.wikimedia.org/wiki/WikiConference_India_2016/Programs ജീവിതവരുമാനമുള്ള ജോലിക്കാർ 1480 1260 220 താത്കാലിക തൊഴിലെടുക്കുന്നവർ 1298 1115 183 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
അഗ്രോണമിക് റിസർച്ച് സ്റ്റേഷൻ, ചാലക്കുടി ഇംഗ്ലീഷ് വിലാസം https://ml.wikipedia.org/wiki/Agronomic_Research_Station,_Chalakudy
കേരളത്തിൽ, തൃശ്ശൂർ ജില്ലയിലെ ചാലക്കുടിൽ, കേരള കാർഷിക സർവ്വകലാശാലയുടെ സെൻട്രൽ സോണിന് കീഴിലുള്ള ഒരു ഗവേഷണ കേന്ദ്രമാണ് അഗ്രോണമിക് റിസർച്ച് സ്റ്റേഷൻ, ചാലക്കുടി.
കേരളത്തിലെ കാർഷിക വകുപ്പാണ് 1972 ൽ ഈ ഗവേഷണ കേന്ദ്രം സ്ഥാപിച്ചത്.
1972 ൽ കേരള അഗ്രികൾച്ചറൽ യൂണിവേഴ്സിറ്റി സ്ഥാപിതമായപ്പോൾ അഗ്രോണമിക് റിസർച്ച് സ്റ്റേഷനെ  അത് ഏറ്റെടുത്തു.
ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ച് സ്പോൺ‌സർ‌ ചെയ്യുന്ന ജല പരിപാലനത്തെക്കുറിച്ചുള്ള ഗവേഷണത്തിനായി ഏകോപിപ്പിച്ച പദ്ധതി നടപ്പാക്കുന്നതിനാണ് സ്റ്റേഷൻ ഏറ്റെടുത്തത്.
ജല മാനേജുമെന്റ് ഗവേഷണ പദ്ധതി 1974 മുതൽ പ്രവർത്തനം ആരംഭിച്ചു.
ഈ ഗവേഷണ കേന്ദ്രം, ജൈവഫലഭൂയിഷ്ഠതയിൽ സജീവ ഗവേഷണം നടത്തുന്നു.
അഗ്ലയോനിക്കി ഇംഗ്ലീഷ് വിലാസം https://ml.wikipedia.org/wiki/Aglaonike Modern phantasy image of Aglaonice inspired by an ancient Attic Greek red-figure pyxis by the Eretria Painter Many lunar eclipses result, not in the apparent disappearance of the moon - as referenced in accounts of Aglaonice's 'drawing down the moon' - but in a change in the colour of the moon (as viewed from Earth) to various tawny or coppery shades.
On a scale expressed as an L number between 0 and 4, the Danjon scale is used to measure relative brightness of a lunar eclipse.
Image left L2 while image right L4.
(An 'absent moon' of the type predicted by Aglaonice would have an L number of 0) Geometry of a lunar eclipse Diagram revealing reason for reddening (rather than disappearance) of moon during many lunar eclipses
ഗ്രീസിലെ ആദ്യത്തെ ജ്യോതിശാസ്ത്രജ്ഞ എന്ന നിലയിൽ പല പുരാതനലിഖിതങ്ങളിലും പരാമർശിക്കപ്പെടുന്ന വനിതയാണ് അഗ്ലയോനിക്കി .
"തെസ്സലിയിലെ അഗാനീസ്" എന്നും അവർക്കു പേരുണ്ട്.
പുരാതനലേഖകന്മാരായ പ്ലൂട്ടാർക്ക് , റോഡ്സിലെ അപ്പോളോണിയസ് എന്നിവരുടെ രചനകളിൽ അവർ തെസ്സലിയിലെ ഹെഗെട്ടോറുടെ മകൾ എന്ന നിലയിൽ പ്രത്യക്ഷപ്പെടുന്നു.
ചന്ദ്രബിംബത്തെ അപ്രത്യക്ഷമാക്കാൻ കഴിവുള്ളവളായി കരുതപ്പെട്ട അവർ മന്ത്രവാദിനിയായി പേരെടുത്തു.
ചന്ദ്രഗ്രഹണം കണക്കുകൂട്ടി പ്രവചിക്കാനുള്ള കഴിവാണ് ഈ പ്രകടനത്തിനു അവർ ഉപയോഗിച്ചിരിക്കുക എന്നു വിശ്വസിക്കപ്പെടുന്നു.
അവലംബം ↑ Plutarch , de Off.
Conjug.
p. 145, de Defect.
Orac.
p. 417.
↑ Ogilvie, M. B. 1986.
Women in Science .
ISBN 0-262-15031-X ↑ {{ citation }} :  CS1 maint: location missing publisher ( link ) ↑
അനെ ഹൻസ്‌ഡാറ്റർ കിസ്മുൽ ഇംഗ്ലീഷ് വിലാസം https://ml.wikipedia.org/wiki/Ane_Hansdatter_Kismul
ഒരു നോർവീജിയൻ പരിസ്ഥിതി പ്രവർത്തകയും സെന്റർ പാർട്ടിയുടെ രാഷ്ട്രീയക്കാരിയുമാണ് അനെ ഹൻസ്‌ഡാറ്റർ കിസ്മുൽ (ജനനം 8 മാർച്ച് 1980 മോസ്‌ജോൺ).
അവർ 1996-ൽ നേച്ചർ ആന്റ് യൂത്ത് എന്നതിൽ ചേർന്നു, മോസ്ജോണിൽ ഒരു പുതിയ പ്രാദേശിക ചാപ്റ്റർ ആരംഭിച്ചു.
2000-ൽ അവർ ഡെപ്യൂട്ടി ലീഡറായി തിരഞ്ഞെടുക്കപ്പെട്ടു.
2003 മുതൽ 2005 വരെ അവർ സംഘടനയുടെ നേതാവായിരുന്നു.
അവൾ 2007-ൽ ഓസ്ലോ സർവകലാശാലയിൽ പൊളിറ്റിക്കൽ സയൻസിൽ ബിരുദം നേടി.
2006-ലും 2007-ലും നോർവീജിയൻ വിൻഡ് എനർജി അസോസിയേഷന്റെ ജനറൽ സെക്രട്ടറിയായിരുന്നു.
അവർ സെന്റർ പാർട്ടിയുടെ പാർലമെന്ററി ഗ്രൂപ്പിന്റെ ഉപദേശകയായി നിയമിതയായി.
2008 ജൂലൈയിൽ അവർ കൃഷി, ഭക്ഷ്യ മന്ത്രാലയത്തിൽ രാഷ്ട്രീയ ഉപദേഷ്ടാവായി നിയമിതയായി.
2012 സെപ്റ്റംബറിൽ അവർ പെട്രോളിയം ഊർജ മന്ത്രാലയത്തിൽ സംസ്ഥാന സെക്രട്ടറിയായി സ്ഥാനക്കയറ്റം നേടി.
അനെയ്സ് നിൻ ഇംഗ്ലീഷ് വിലാസം https://ml.wikipedia.org/wiki/Ana%C3%AFs_Nin
അനെയ്സ് നിൻ ഫ്രഞ്ച് സാഹിത്യകാരിയായിരുന്നു .
പാരിസിനടുത്ത് ന്യുലിയിൽ 1903 ഫെബ്രുവരി 21 ന് ജനിച്ചു .
സ്പാനിഷ് സംഗീതജ്ഞനായ ജൊവാക്വിൻ നിൻ ആണ് പിതാവ് .
അനെയ്സിന് പതിനൊന്നു വയസ്സ് പ്രായമായപ്പോൾ പിതാവ് കുടുംബം ഉപേക്ഷിച്ചുപോയതു കാരണം മാതാവായ റോസാ കൾമെൽ കുട്ടികളുമായി ന്യൂയോർക്കിലെത്തി .
യൂറോപ്പിൽ നിന്നും സ്വന്തം പിതാവിൽനിന്നും അകന്നപ്പോഴാണ് അനെയ്സ് ഡയറിക്കുറിപ്പുകൾ എഴുതാനാരംഭിച്ചത്.
1923-ൽ യൂഗോ ഗ്വിലറെ വിവാഹം ചെയ്തശേഷം പാരീസിലേക്കു താമസം മാറ്റി.
അവിടത്തെ അനേകം ചിത്രകാരന്മാരുമായി സൌഹാർദം സ്ഥാപിച്ച അനെയ്സ്, ഹെന്റി മില്ലറുമായി പ്രേമബന്ധത്തിലാകുകയും നൂറുകണക്കിനു കത്തുകൾ കൈമാറുകയും ചെയ്തു.
എ ലിറ്റററി പാഷൻ എന്ന കൃതിയിൽ ഇവരുടെ കത്തുകൾ ഉൾപ്പെടുത്തിയിട്ടുണ്ട്.
പ്രേമത്തെക്കാളുപരി സാഹിത്യമണ്ഡലത്തിലെ പ്രവർത്തനങ്ങളാണ് ഈ കത്തുകളിൽ കൂടുതൽ പരാമർശിക്കപ്പെടുന്നത്.
ലോകപ്രശസ്ത സാഹിത്യകാരി
രണ്ടാം ലോകയുദ്ധത്തിനു മുമ്പ് അനെയ്സ് ന്യൂയോർക്കിലേക്കു തിരിച്ചുവന്നു.
ന്യൂയോർക്കിലും ലോസ് ആഞ്ചലസിലുമായി മാറിമാറി താമസിച്ച അനെയ്സ് റുപെർട്ട് എന്ന ചെറുപ്പക്കാരനുമായി പ്രേമത്തിലായി.
സ്ത്രീസ്വാതന്ത്ര്യവാദ പ്രസ്ഥാനത്തിന്റെ മുൻപന്തിയിൽ പ്രവർത്തിച്ചിരുന്ന അനെയ്സ് പിൽക്കാലത്ത് സാഹിത്യകാരി എന്ന നിലയിൽ ലോകപ്രശസ്തി നേടി.
അനെയ്സിന്റെ ഡയറിക്കുറിപ്പുകളാണ് ഏറെ ജനശ്രദ്ധ ആകർഷിച്ചത്.
കൂടാതെ നോവലുകളും ചെറുകഥകളും ഇവർ രചിക്കുകയുണ്ടായി.
ഇവരുടെ രതിപ്രധാനമായ ചെറുകഥകൾ മരണശേഷം പ്രസിദ്ധീകരിക്കപ്പെട്ടു.
ഹോണററി ഡോക്ടറേറ്റ് ബിരുദം ലഭിച്ചു
1973-ൽ ഫിലാഡൽഫിയ കോളജ് ഒഫ് ആർട്ടിൽ നിന്ന് അനെയ്സിന് ഓണററി ഡോക്ടറേറ്റ് ബിരുദം ലഭിക്കുകയുണ്ടായി.
1974-ൽ നാഷണൽ ഇൻസ്റ്റിറ്റ്യൂട്ട് ഒഫ് ആർട്സ് ആൻഡ് ലെറ്റേഴ്സിലേക്ക് തിരഞ്ഞെടുക്കപ്പെട്ടു.
അസുഖമില്ലാത്ത അവസ്ഥയാണ് സന്തോഷമെന്ന പ്രൂസ്റ്റിന്റെ അഭിപ്രായം ശരിയാണെങ്കിൽ താനൊരിക്കലും സന്തോഷവതിയായിരിക്കില്ലെന്നും വിജ്ഞാനത്തിനും അനുഭവത്തിനും സൃഷ്ടിക്കുംവേണ്ടിയുള്ള അസുഖം തന്നെ സദാ ബാധിച്ചിരിക്കുകയാണെന്നും വിജ്ഞാനദാഹിയായ അനെയ്സ് നിൻ ഒരിക്കൽ കുറിച്ചിടുകയുണ്ടായി.
മാനസികാപഗ്രഥനം പഠിച്ച അനെയ്സ് കുറച്ചുകാലം ന്യൂയോർക്കിൽ മാനസികരോഗ ചികിത്സ നടത്തിയിരുന്നു.
അതേകാലത്ത് പ്രസിദ്ധ മനഃശാസ്ത്രജ്ഞനായ കാൾ യുങ്ങിന്റെ ചികിത്സയ്ക്കും ഇവർ വിധേയയായി.
അനെയ്സിന്റെ രതിപ്രധാനമായ കഥകൾ അമേരിക്കയിൽ പ്രസിദ്ധീകരിക്കാൻ കഴിയാതെവന്നപ്പോൾ 1935-ൽ അവർ ഫ്രാൻസിലെത്തി സിയാനാ പ്രസിദ്ധീകരണക്കാരുമായി കരാറിലേർപ്പെട്ടു.
മഹായുദ്ധം ആരംഭിച്ചപ്പോൾ അമേരിക്കയിലേക്കു മടങ്ങുകയും ചെയ്തു.
അവിടെ ഗ്രീനിച്ച് വില്ലേജ് സമൂഹത്തിൽ സജീവ പ്രവർത്തകയായി.
അനെയ്സിന്റെ ജേർണലുകൾ 1966-ലാണ് പ്രസിദ്ധീകരിക്കാൻ അനുവദിച്ചത്.
ദ് ഡയറി ഒഫ് അനെയ്സ് നിൻ എന്ന പേരിൽ പത്തുവാല്യങ്ങൾ പ്രസിദ്ധീകരിക്കപ്പെട്ടു.
അനുവാചകരെ വളരെയേറെ ആകർഷിച്ച കുറിപ്പുകളാണിവ.
ഓരോ വാക്യത്തിലും ഓരോ പ്രമേയം കൈകാര്യം ചെയ്യപ്പെടുന്നുണ്ട്.
ഹെന്റി മില്ലറുമായും മറ്റുമുള്ള അനെയ്സ് നിന്നിന്റെ കത്തിടപാടുകളും ഗ്രന്ഥരൂപത്തിൽ പ്രസിദ്ധീകരിച്ചിട്ടുണ്ട്.
ഡയറിക്കുറിപ്പുകൾ പ്രചാരത്തിലായതോടെയാണ് അനെയ്സിന്റെ നോവലുകളും ഏറെ ശ്രദ്ധേയമായത്.
ദ് ഡൽറ്റ ഒഫ് വീനസ്, ലിറ്റിൽ ബേഡ്സ് എന്നീ കൃതികൾ 1940-കളിലാണ് രചിച്ചതെങ്കിലും മരണശേഷം 1970-കളിലാണ് പ്രസിദ്ധീകരിക്കപ്പെട്ടത്.
പുരുഷത്വത്തെയും സ്ത്രീത്വത്തെയും സംബന്ധിച്ച അനെയ്സിന്റെ വീക്ഷണം അന്നത്തെ സ്ത്രീസ്വാതന്ത്ര്യപ്രസ്ഥാനത്തെ ഏറെ സ്വാധീനിച്ചിരുന്നു.